עדי זליכוב-רלוי

עדי זליכוב-רלוי (נולדה ב-25 באוגוסט 1980) היא סופרת, עורכת ומתרגמת ישראלית. זליכוב רלוי היא עורכת ספרות הילדים והנוער בהוצאת ידיעות ספרים.

ביוגרפיה 
זליכוב-רלוי נולדה וגדלה בתל אביב.

למדה בבית הספר התיכון צייטלין.

זליכוב-רלוי בוגרת תואר ראשון במשפטים ותואר שני בעיתונות ותקשורת ציבורית מאוניברסיטת בר-אילן.

בעבר ניהלה זליכוב-רלוי את המחלקה המסחרית באתר סלונה, הייתה מנהלת תוכן ודיגיטל בכירה ב"רוני ארנון תקשורת", ושימשה כעיתונאית ועורכת בליידי גלובס, nrg מעריב, סלונה ומגזינים נוספים.

זליכוב-רלוי ערכה מחקר אקדמי בתקשורת וייצוגים מגדריים, בשיתוף עם דוקטור עליזה לביא מהמחלקה לתקשורת באוניברסיטת בר-אילן.

בנוסף שימשה כעוזרת מחקר במרכז רקמן לקידום מעמד האישה, אצל דוקטור רות הלפרין-קדרי.

כיום זליכוב-רלוי כותבת קבועה במיזם הישראלי ללימוד תנ"ך: 929-תנ"ך ביחד, כותבת מדור ספרותי קבוע בעיתון "הארץ" וטור קבוע במגזין מוצש: מגזין תרבות חברה ופנאי היוצא לאור מדי שבוע, החל מאפריל 2011, על ידי מקור ראשון.

בנוסף כותבת זליכוב-רלוי טור בעיתון הילדים החודשי "אדם צעיר", ומלמדת קורסי כתיבת ספרי ילדים במכללת מנשר לאמנות.

זליכוב-רלוי מתגוררת בגבעת שמואל, נשואה לליאור, ואמא לשלושה.

ספריה 
 אבד כלבלב, ידיעות ספרים, 2022. איורים: אביאל בסיל. סיפורם המחורז של ילד וכלבלב המחפשים זה את זה.
 12 נשים, ידיעות ספרים, 2021. איורים: יהלי זיו. סיפורן של 12 נשים יהודיות שעשו היסטוריה.
 לימונדה, ידיעות ספרים וספריית פיג'מה, 2019. איורים: אביאל בסיל. סיפור מחורז על צמד ילדים המחליטים להקים דוכן לימונדה שכונתי. הספר נבחר למצעד הספרים המומלצים של משרד החינוך בשנת תשפ"א. בנוסף, חולק בשנת תשפ"א במסגרת ספריית פיג'מה לכל גני החובה בארץ (ספר יהלום).
 מרחב מוגן, ידיעות ספרים, 2019. רומן המספר את סיפורם של דיירי בניין בבית משותף. זהו ספרה הראשון למבוגרים של זליכוב-רלוי.
 חור בספינה, ידיעות ספרים, PJ library, ספריית פיג'מה, 2018. איורים: שירז פומן. סיפורם של עשרה מלחים המשיטים יחד ספינה, ואחד מהם מחליט לקדוח בה חור. גרסה מחורזת ומודרנית לסיפור התלמודי הממחיש את האִמרה הידועה מאת חז"ל: "כל ישראל ערבים זה בזה". רב מכר, ספר יהלום - עם מכירה של למעלה ממאה אלף עותקים. הספר תורגם לאנגלית ולספרדית ויצא בארצות הברית ובדרום אמריקה.
 ילדג, ידיעות ספרים, 2017. איורים: אביאל בסיל. סיפור שבמרכזו עומדת ילדה חוקרת היוצאת להרפתקה במצולות הים. הספר נכנס אל מצעד הספרים המומלצים של משרד החינוך בשנת תש"ף.
 מעשיה לנר ראשון, עם עובד, 2015. איורים: אביאל בסיל. מעשיית חג ציורית ומחורזת לכל המשפחה. הספר מעשיה לנר ראשון היה לרב מכר ועמד בראש מכירות הספרים במשך שבועות ארוכים.

תרגומים
משאית כחולה קטנה בדרך לבית הספר, אליס שרטל, ידיעות ספרים, 2022.
ג׳רונימו, דייוויד וואליאמס, ידיעות ספרים, 2022
ההיפופוטם הראשון על הירח, דייוויד וואליאמס, ידיעות ספרים, 2022
לילה טוב משאית כחולה קטנה, יצא לאור בידיעות ספרים בשנת 2020
קקי של חד קרן, מאת אמה אדמס. יצא לאור בידיעות ספרים בשנת 2019
דחפוזאור, מאת מייקל וייט. יצא לאור בידיעות ספרים בשנת 2018
מכתב הקסם, מאת אלינור מילצ'ן. יצא לאור בידיעות ספרים בשנת 2018
משאית כחולה קטנה בעיר הגדולה, מאת אליס שרטל. יצא לאור בידיעות ספרים בשנת 2017

קישורים חיצוניים 

 ספרים שכתבה עדי זליכוב-רלוי באתר הספרייה הלאומית
 סופרת הילדים שממציאה את החוקים מחדש, ראיון באתר המגזין "את".
 ארץ הפלאות, המדור הספרותי של עדי זליכוב רלוי, אתר הארץ.
 הסופרת עדי זליכוב-רלוי באתר הפנקס
 הטורים של עדי זליכוב-רלוי באתר 929
 פוסטים מאת עדי זליכוב-רלוי באתר סלונה
 קרוא וכתוב, הבלוג של עדי זליכוב-רלוי
 ריאיון לרגל צאת הספר "ילדג", מאת נטעלי גבירץ
 אם אני אינני אני אז מי אני בכלל, כתבה של עדי זליכוב-רלוי באתר Nrg
 מעשיית חנוכה שמאדירה את השונות, כתבה על הספר "מעשייה לנר ראשון" מאת מאיה גז, הארץ
 השאלון עם עדי זליכוב-רלוי באתר הקורא בספרים
 פרויקט "יצירת חיי", ספר ילדים להנצחת יובל אבבה ודורית בינסאן ז"ל, ynet

הערות שוליים 

בוגרות בית הספר צייטלין
בוגרי בית הספר צייטלין
בוגרות אוניברסיטת בר-אילן: משפטים
בוגרי אוניברסיטת בר-אילן: משפטים
סופרות ישראליות
סופרים ישראלים
עורכות ספרותיות ישראליות
מתרגמות ישראליות
מתרגמים ישראלים
גבעת שמואל: אישים
ישראליות שנולדו ב-1980
ישראלים שנולדו ב-1980